PAIKUSE VALLAVALITSUS

K O R R A L D U S

Paikuse                                                                               	                           15. mai 2017 nr 109

Detailplaneeringu koostamise algatamine ja 
keskkonnamõju strateegilise hindamise 
algatamata jätmine 

Paikuse Vallavalitsusele laekus 06. aprillil 2017 avaldus detailplaneeringu algatamiseks Viidiku tee 1  (katastritunnus 56801:004:0471) kinnistule Silla külas Paikuse vallas.

Kinnistule kehtib Paikuse Vallavolikogu 22.09.2003 otsusega nr 3 kehtestatud detailplaneering, mis lubab sinna püstitada ühe hoone. Omanikul on soov paigutada sinna elamu, abihoone ja alla 20 m² väikeehitis. Hoonete arvu projekteerimistingimustega muuta ei saa, selleks on vaja koostada uus detailplaneering.

Paikuse Vallavolikogu 15.06.2009 määrusega nr 8 kehtestatud üldplaneeringuga on küll detailplaneering jäänud kehtima, kuid üldplaneeringu lahendus sätestab kruntide juhtotstarbeks E2 (ehitusõiguse saab krunt suurusega alates 2000m²). Krundi suurust muuta ei ole mõistlikult võimalik. Otstarbekas oleks muuta maakasutuse juhtotstarvet. Sobiks juhtotstarve E1, mille puhul annab ehitusõiguse krunt suurusega 1200m². Detailplaneering võib põhjendatud vajaduse korral sisaldada kehtestatud üldplaneeringu põhilahenduste muutmise ettepanekut. Kehtestatud üldplaneeringu põhilahenduse detailplaneeringuga muutmine on planeerimisseaduse § 142 lg 1 punkti 1  kohaselt ka üldplaneeringuga määratud maakasutuse juhtotstarbe ulatuslik muutmine ning punkti 3 kohaselt muu kohaliku omavalitsuse üksuse hinnangul oluline või ulatuslik üldplaneeringu muutmine. Käsitletaval juhul ei oleks muutmine küll ulatuslik, kuid ei saa eitada vastuolu üldplaneeringuga ning vastuolu mõistlikuks kõrvaldamiseks on oluline üldplaneeringut muuta.

KeHJS § 33 lg 2 punkti 3 järgi tuleb siis, kui koostatakse detailplaneering planeerimisseaduse     § 142 lõike 1 punktis 1  sätestatud juhul, kaaluda keskkonnamõju strateegilise hindamise algatamise vajalikkust ja anda selle kohta eelhinnang.

Kuigi oma olemuselt detailplaneeringuga taotletavad tegevused ei ohusta keskkonda, ei oma laiemat mõju ega vaja keskkonnamõju eelhinnangut, näeb KeHJS § 33 lg 6 ette, et KeHJS § 33 lõikes 2 nimetatud juhtudel keskkonnamõju strateegilise hindamise vajalikkuse üle otsustamisel tuleb enne otsuse tegemist küsida seisukohta kõigilt asjaomastelt asutustelt, edastades neile seisukoha võtmiseks otsuse eelnõu. Vallavalitsus küsis Keskkonnaameti seisukohta detailplaneeringu elluviimisega kaasneva keskkonnamõju strateegilise hindamise algatamise vajalikkuse kohta.

Keskkonnaamet oma kirjaga 11.05.2017 nr.6-2/17/5122-2 on seisukohal, et lähtudes planeeringu eesmärkidest ja planeeringuala keskkonnatingimustest  ei kaasne planeeritava tegevusega eeldatavalt KeHJS § 2² mõistes olulist keskkonnamõju looduskeskkonnale ning seetõttu ei ole KSH algatamine eeldatavalt vajalik.
Käesoleva detailplaneeringu koostamisega ei kaasne Paikuse vallavalitsusele kohustust avalikult kasutatava tee, üldkasutatava haljastuse, välisvalgustuse ja sademeveekanalisatsiooni väljaehitamiseks.

Lähtudes eeltoodust ning planeerimisseaduse § 128 lg 1 ja § 142 lg 1 punkti 3, keskkonnamõju hindamise ja keskkonnajuhtimissüsteemi seaduse § 34 lg 2 ja Paikuse Vallavolikogu 15. juuni 2015 määruse nr 9 „Pädevuse delegeerimine“ § 1 punkti 2 alusel 

1. Agatada detailplaneering Paikuse Silla külas Viidiku tee 1 katastriüksuse ja selle lähiümbruse maa-alale ning kinnitada detailplaneeringu lähteülesanne, mis koosneb lähteseisukohtadest ja planeeritava maa-ala asukohaskeemist (lisatud).

2. Jätta algatamata Viidiku tee 1 katastriüksuse ja selle lähiümbruse maa-ala detailplaneeringu keskkonnamõju strateegiline hindamine.

3. Vallaarhitektil korraldada teate avaldamine Ametlikes Teadaannetes ja Paikuse valla  veebilehel 14 päeva jooksul detailplaneeringu algatamisest arvates ning ajalehes “Pärnu Postimees” 30 päeva jooksul detailplaneeringu algatamisest arvates. 

4. Paikuse Vallavalitsus võib detailplaneeringu koostamise lõpetada, kui koostamise käigus ilmnevad asjaolud, mis välistavad planeeringu elluviimise tulevikus, sealhulgas kui kinnisasja omanik esitab taotluse detailplaneeringu koostamise lõpetamiseks või planeeringu koostamise eesmärk muutub oluliselt koostamise käigus. 

5. Korraldust on võimalik vaidlustada 30 päeva jooksul teatavakstegemisest, esitades vaide Paikuse Vallavalitsusele haldusmenetluse seaduses sätestatud korras või kaebuse halduskohtule halduskohtumenetluse seadustikus sätestatud korras.

6. Korraldus jõustub teatavaks tegemisest.

Kuno Erkmann                                                     	
Vallavanem	Eve Paas
	Vallasekretär